《和伯氏》
宋代·胡宏

为园非是学樊须，锄罢归来又读书。
董子不窥缘底事，陶公成趣爱吾庐。
华枝瘦日应抬举，草色回春莫划除。
长遣个中消息在，此生何处不安居。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。